
CAFT: ARUBA TA CUMPLIENDO CU NORMANAN, 
PERO KIER CAMBIO Dl PRESUPUESTO 2019 PA 

EO CRISIS PLAN SOCIAL 



CAFT diamars ultimo a manda un carta pa Conseho di Minister 
di Reino reladona cu e posicton financtero di Aruba. 

CAFT ta indica cu Aruba ta cumpliendo cu e normanan actuai 
pa 2019. Sinembargo CAFT ta preocupa pa e termino largo. 

Y pa esey ta propone na Conseho di Minister di Reino pa un 
aanwijzing pa Aruba. 

Ta basa esaki riba 3 punto. CAFT kier sa exactamente con e 
Reforma Fiscal lo bira, siendo cu esey ta algo cu na e momento 
aki Gobierno di Aruba nosa ainda pasobra mester sigui dialoga 
cu gremionan. 

Tambe CAFT ta preocupa pa e gastonan di persona!, un 
preocupaciøn cu Gobierno di Aruba ta comparti. Sinembargo e 
crisis na Venezuela por ehempel, ta trece cu ne mas gasto di 
persona! pa atende cu frontera y migracion. Gobierno di Aruba 
ta sigui traha hba esaki. 

Y finalmente CAFT ta preocupa cu e Crisis Plan Social. CAFT 
no kier pa e fondo keda separa, pero kier pa e wordo incorpora 
den e presupuesto. 

SOCIAL CRISIS PLAN 

Gobierno y Parlamento di Aruba a institut un fondo separa 
cu ta temporal pa por atende cu e explosion social den nos 


comunidad. E decision pa pone den un fondo separa ta pa 
asina duna Minister di Asuntonan Social espacio pa atende cu 
e explosion social cu e gobierno anterior a causa, mientras cu 
Minister di Finansas ta deal cu e crisis financiero cu tambe e 
gobierno anterior a iaga. Minister di asuntonan social, Minister 
di hustida, Minister di ensehansa y Minister di salubridad 
tin varios proyeclo hopi importante pa ehecuta e plan akt. E 
mision di Gabinete Wever-Croes ta pone e ser humano central 
y p r esey e crisis plan social tey. Minister President a informa 
Secretano di Estado Knops di esaki caba na juli dl e aha aki 
pero no a haya contesta. 

“Mi no ta preocupa tanto pa esaki pasobra riba e parti principal, 
cu nos ta cumpliendo cu palabracion, no tin discusion. CAFT ta 
preocupa pa futuro, y ami tambe ta preocupa. Nos ta trahando 
riba esey ainda, pero esey no ta motibo pa awor nos cambia 
e presupuesto 2019 manera CAFT ta pidi. Nos ta sigui den 
dialogo cu Hulanda riba esaki, mientras cu aki na Aruba nos 
ta trahando riba cera e J gap ] financiero pa presupuesto 2020, 
cu alternativa sin crea un peso mas grandi riba comunidad. Mi 
ta mas preocupa pa esaki, y mi ta bay dedica tur mi atencion 
na esakt awor'\ Prome Minister Evelyn Wever-Croes a duna di 
conoce. 

Prome Minister Evelyn Wever-Croes: 

Conseho di Minister ta innova cu e-Government: 

e-KABINET PRONTO LO BIRA REALIDAD 


Conseho di Minister siman pasa a turna e decision final 
pa asina reunionnan di Conseho di Minister por bay 
completamente digital, Esaki ta e proyecto di e-Kabinet cu ta 
parti di e-GovernmenL e-Kabinet ta un adelanto Importante 
riba e tereno dl innovadon, cu lo scapa tempo y piaca, 

Actualmente tin dos reunion di Ministerraad pa siman y cada 
Minister ta haya un map hopi diki cu documento, Pa prepara 
tur e documentonan ta tuma tempo y ta gasta hopi papel Enkt 
Na momento cu bay over na e-Kabinet, e preparacion lo bay 
mas eficienie y cu menos gasto, E Ministernan tambe lo por 
repasa e documentonan mas lihe y e decisionnan por wordo 
tuma mas facilmente. E tempo di cada reunion lo wordo redud, 
Cu e proceso akt ta resta mas tempo pa strategia y tuma otro 
desidonnan y dedtca na e retonan grand! di nos pals. 

“E meta di e-Government ta pa mehora caiidad di bida, 
Pasobra e ser humano lo haya servicio mas lihe y asina lo 
tin hopi tempo ta sobra pa had cosnan mas agradabel hunto 
cu famia, Pa Conseho di Minister e adelanto akl kiermen cu 
reunionnan por bay mas eficiente y tin mas tempo pa atende 
cu e retonan grandi dl nos pais. Asina gabinete Wever-Croes 
ta pone e vision di innovadon den practica”, Prome Minister 
Evelyn Wever-Croes a duna di conoce. 




CENSO 2020 TOTALMENTE DIGITAL 

E resultadonan lo ta disponible mas lihe 


Recientemente, Prome Minister Evelyn Wever-Croes a rlcibi un 
deiagadon di Centraal Bureau voor de Statistiek(CBS) na unda 
cu Prome Minister a ricibi tambe e grato noticia cu e siguiente 
Censo 2020 lo ta digital, danki na SETAR, Encuestadornan ta 
preparando caba pa durante dianan 3 pa 13 di october bishita 
casnan y a traves di un tablet lo had e preguntanan, 

Cada 10 aha tin un censo ta tuma luga. E ultimo censo tabata 
na aha 2010, Un censo ta hopi importante pa un pais pasobra 
e ta duna claridad riba exactamente cuantø hende ta biba na 
Aruba, con e caiidad di bida ta, con e costo di bida ta T y asina 
hopi mas dato cu un gobierno mester pa por traha su maneho 
y pa por goberna. Actualmente CBS ta bay had un pilot, pues 
un test, pa prepara pa e censo mes di 2020. 

“Mi ta spedalmente contento di mira cu e Censo 2020 lo ta 
digital Asina nos ta innovandø cada dia. Y asina e encuesta 
lo bay mas lihe y lo no tuma tanto tempo manera antes. Y 
e resultadonan ta disponible mas lihe y asina por yuda pa e 
maneho di nos pais*, Prome Minister Evelyn Wever-Croes a 
expresa. 

Minister Otmar Oduber: 


LO INCORPORA MANEHO BUILD WITH NATURE 

TAMBE DEN ROPV 



No por tin planificacion di desarøyo 
teritøriai, si no crea un balansa entre 
desarøyo infrastructural y medio 
ambiente, esaki ta [ocual cu Ministerio 
encarga cu Desaroyø Teritorial, 
Infrastructura y Medio Ambiente a bin 
ta propaganda y implementa durante e 
ultimo dos ahanan aki. 

Despues di cu un par di luna 
Deparatemento di Naturalesa y Medio 
Ambiente (DMM) f hunto cu stakeholders 
a bin ta trahandø riba e mihor forma cu 
por crea e bafansa aki cu cønstantemente 
tabata en busca di dje, siman pasa 
Minister Otmar Oduber a acørda y aprøba 
e maneho aki di Build with Nature, Un 
maneho cu ta wørdo introduci desde 
prome di October veniderø. 

Esaki ta significa cu no solamente cu ta 
cuminsa traha y actua den e mihør forma 
pa conserva medio ambiente, sino cu 
tambe ta trata con por had conslruccion 
hopi mas agradabel pa loke ta trata e 
cuidø cu por existi di medio ambiente. 
Pues desde e momento cu traha un 
ediflcio cu ta consumi menos coriente, 
esey kiermen cu menos fuel ta wørdo 
uza den esaki cuaf ta resulta den menos 


emisiøn cu ta bay den medio ambiente, 
crea ndo formå nan mucho mas duradero 
pa loke ta construccion. 

E maneho aki lo wordo incorpora tambe 
den ROPV, eamtnda cu e condicionnan 
ta wordo hanera den dje. 

Minister Oduber ta felicita e 


departamento DNM cu e maneho aki 
cual ta unø importante pa para keto riba 
dje, cønsiderando e aspeetø aki cu ta na 
bienestar di nos future. Tambe pa percura 
pa tin desaroyø duradero combinando e 
dos cønceptonan mendona. Un balansa 
cual no ta facil, pero cuak nos sa cu nos 
medio ambiente mester di e cuido aki. 
algo cu høpi aha no a enfoca riba dje. 



Build with Nature 

Prcsentacion pa Minister Otmar Oduber 

Incorporando concepto building with nature 

GOBIERNOA FIRMA ACUERDO CU GRUPO Dl 
ARKITECTO Y INGENIERO LOCAL PA DISENO Dl 
PROYECTO Dl VIVIENDA SOSTENIBEL 

NA SAN NICOLAS 


E maneho di Gobierno ta pa bay den 
direcdon di construccion bayendo ariba 
esta vertical . Manera pueblo por a tuma 
nota, Gobierno a traves di DIP ta sacando 
un gran cantidad di tereno pa vivienda 
pa cua! na November lo ta atendiendo 
cu e peticionnan di ananan 201G, 2011 
y 2012, di e forma aki cønduciendo un 
limpiesa tambe den henter e database. 

Mas cerca cu yega dE e ananan actual, 
e cantidad di personan interesa y cu ta 
bin na remarca tambe ta subi pa motibo 
cu ta trata e grupo cu ta mas hoben y cu 
mas reden a entrega petidøn pa tereno. 
Si nembargo ta yega e punto cu tincu 
bisa cu ta te cierto cantidad di tereno tin. 
Pues pesey un di e manehonan cu tin, ta 
pa cuminsa construi mas verticat. 

Aworaki ta na un momento adecua pa 
introduci e concepto di contrui bayendo 
arrba considerando e grupo mas hoben 
di peticionarionan. EsakE ta significa cu 
den e grupo, tin personanan cu a biba 
den e forma di flat caba na Hulanda por 
ehempel, y cu kisas no tin e necesidad 
di un cas cu cura etc.. Y pues for di e 
pensamentonan aki a reuni cu Asociacion 
di Arkitecto y ingenieronan na Aruba 
(ADfAA), for di cual a sa!i e comision di 
trabou, un grupo forma, cu ta firma cu 
nan pa un proyecto na San Nicolas. 

E sitio di e proyecto lo ta na San Nicolas. 
Pero lo tin otro sitionan mas pabou di 
brug y banda di Savaneta na unda cu 
Gobierno lo kier tin e tipo di proyecto 
aki. Manera cu ta conoci, despues di 
mas cu bi nti ana, Gobierno a percura 
pa haci limpiesa di un ruina di edificiø di 
ex dependence Martin Luther King / ex 
EPB. 

Finalisando Minister Oduber a gradici 
e team ADIAA cu ta encera ingeniero y 
arkiteconan cu a tuma e reto pa hunto 
realisa e proyecto aki. E compromiso 
ta pa dia 15 di November proxtmo tin 
e renderingnan di e viviendanan aki pa 
por presenta esakinan na comunidad 
interesa. 

MINISTER RUIZ-MADURO TA INFORMA TOCANTE 
Dl E TOPICO BBO. BAZV BAZV RIBA RECIBO 



Du rante un conferencta di prensa 
Minister Ruiz-Maduro a brinda 
informacion tocante di e topico di BBO, 
BAZV y BAVP riba recibo. E cambionan 
den Ley di BBO, BAZV y BAVP a drenta 
na vigor dia 1 di januari 2019. Gobierno 
di Aruba a duna e comerciantenan 
espaciø di nuebe luna, esta te dia 1 di 
october pa por a had e adaptacionnan di 
acuerdo cu e Ley. Na comienso di e luna 
aki, Gobierno a organisa reunionnan 
cu aigun J stakeholders r , Durante e 
reunionnan aki e comerdantenan a trece 
nan preocupadonnan dilanti. Teniendo 
na cuenta e interes general di e pueblo 
consumidor y e comerdantenan a dicidi 
cu entrante 1 di octobep tur comerciante 
mester ofrece un solo prajs pa su articulo/ 
servicio y no mag cobra e cliente un 


otro suma na caha. Pero Gobierno ta 
permiti e comerciante pa menciona e 
porcentahe di e suma di BBO, BAZV 
y BAVP corecto - di acuerdo cu e Ley- 
riba e recibo. 

Transparencia pa consumidor y 
comerciante 

Na e manera aki e consumidor por tin 
e transparencia necesario, ya cu e prijs 
cu e producto tin riba reki ta e prijs cu e 
consumidor ta paga na caha. Gobierno 
a duna oido na e preocupacion di e 
comerciante y ta permiti e comerciante 
pa specifica BBQ f BAZV y BAVP riba e 
recibo. 


Gremionan ta informa 

Minister Ruiz-Maduro a informa cu 
Gobierno a manda un carta pa e 
gremionan pa informa cu Gobierno a 
tene nan preocupadonnan na cuenta 
y cu Gobierno a yega na un decision 
baiansa cu ta beneficta tanto e 
consumidor como e comerciante. 

Otro pais tambe ta apiica e 
manera aki 

E dignatario a subraya cu e manera 
aki no ta un manera desconoct, ya cu 
e ta wordo usa entre otro na Hulanda, 
Corsou y Colombia. E tipo di belasting 
por ta otro, pero e parti di transparencia 
di prijs ta mescos. Na e paisnan aki e 
prijs di e producto cu bo ta mira riba reki, 
ta e prijs cu bo ta paga na caha y na 
caha e impuestonan ta wordo specifica. 

Danki na tur e comerciantenan 
cu a haci e cambionan 

Tin aigun supermercado, minimarket 
y hardware store grandi cu ya caba a 
had e cambionan di acuerdo cu e Ley 
y a inclui e BBO, BAZV y BAVP den e 
prijs di nan productonan. E mandatario 
a gradici fur e comerciantenan cu ya a 
cumpli cu e cambionan di acuerdo cu e 
Ley di BBO, BAZV y BAVP. Di e manera 
aki Gobierno a yega na e transparencia 
necesario pa tanto e consumidor y e 
comerciante y a brinda un solucion pa e 
preocupacion di e comerciantenan. 

MINISTER RUIZ-MADURO A HACI APERTURA Dl E 

CURSO Dl CALKI 


Dialuna atardl Minister Ruiz-Maduro a haci apertura di e curso 
dl kalki. E curso akl a organisa pa Monumentenfonds hunto 
cu e compania Parvenir Heritage Restoration & Maintenance 
Company Ltd di Trinidad & Tobago den cooperacion cu 
Departamento di Ensehansa pa Empleo, Museo Arkeologtco 
y Stichting Rancho. E mandatario a yama bon btni na e 
expertonan di Parvenir Heritage Restoration & Maintenance 
Company Ltd di Trinidad & Tobago y a gradid nan pa bin 
comparti nan conocemento cu nos, 

E meta di e curso ta pa brinda educacion riba e ofishi di traha cu 
calki pa asina e habtlidad aki keda conserva y por wordo pasa 
pa mas generacion, Hopi monumento na nos Pais ta traha di 
calki y pesey pa por restaura y renoba nan, nos hendenan 
mester tin e conocemento y e habilidad pa traha cu calki. 

Pa e mandatario tabata un placer di mira un saia yen di persona 
y instancia cu a mustra interes den e curso. Esaki ta brinda e 
speransa cu mas hende ta conciente cu ta importante pa nos 
educa nos mes riba e balor historico di nos monumentonan 
y sitionan di interes y cu nos mester pereura pa restaura 
nan debidamente pa asina nan por keda conserva como nos 
herenda cuituraL 

Minister Ruiz-Maduro a desea e organtsadornan hopi exito cu 
e curso di calki y na tur participante un si man fructifero y cu na 
final nan tur lo ta hopi satisfecho di tur locual nan por a siha y 
experiencia hunto. 

IN ISTER ANDIN BlKKER 

MINISTER di Husticia, Seguridad y Migracion 

PARTNER NAN NA MERCA CONTENTO CON 
ARUBA TA TRAHANDO RIBA VARIOS PUNTO Dl 
PREVENCION Y PROTECCION Dl SU FRONTERA 


Durante Minister di Hustida mr Andin Bikker su reunionnan 
na Washington DC Merca diahuebs pasa, tambe a toca e 
tema di un prizon nobo. Manera ta conod, tin un proceso 
andando di Request for Expression of Interest, caminda 17 
companta a mustra interes y Minister Bikker ta spera cu den 
proximo lunanan por yega na e prome piedra pa tin un facitidad 
penitenciario nobo. 

Tambe tin otro proceso di Request for Expression of interest 
andando pa tin un tracking system di e prizoneronan. E 
presonan ta bay haya un banchi pa asina track si nan ta cel of 
un otro caminda den e instituto. Cu e sistema akt por busca e 
prizonero hopi iihe si e bay for di e instituto. E sistema aki ta 
un o Mericano y na Merca nan ta aplica esaki pa basta aha caba 
na prizonnan Mericano. Riba e sistema aki a pidi cooperacion 
y a haya bon recepcion. 

Den cuadro di e situacion na Venezuela tambe a papia riba e 
tema akt, special pa introduccion di e sistema di ESTA. Esaki 
ta e sistema di aplicacion online pa haya un permiso pa biaha 
pa Aruba. E sistema di PNR Passanger Name Record y APIS 
cu ta e sistema di Advanced Passanger Information System 
tur ta bay yuda proteha Aruba su frontera. E sistemanan ta 
electronico, pasobra prome cu un persona yega frontera di un 
pats por ehempef Aruba ya caba por haya un PNR y AFIS. 
For di e sistema nan aki por haya Enformadon minimo 48 ora 
adelanta kende ta e persona cu kier bin Aruba. Ta haci un cross 
check y si mira por ehempel un persona cu a keda deporta for 
di Aruba y kier bin bek, por para su entrada. Tambe por ta un 
persona cu a check e cu Interpol, y e tin un strafblad. e tampoco 
no ta bon bini. Cu e sistemanan aki ta haci un pre-check di 
sigundad pa evita cu personanan cu no ta desea, yega Aruba 
y core e risico di wordo admitL Un sistema moderno cu Merca 
tambe ta apiicando y esey a haci cu Aruba a pidi cooperacion. 

Tambe a papia riba leynan cooperativo, (rechtsvergelijking) 
esaki ta den cuadro di trafico ilicito di persona. E situacion 



cu tin actualmente na Venezuela a bira un tema actual unda 
ta afecta e derecho humano pasobra tin hende ta ofrece pa 
transporta nan den boto clandestino pa frontera di Aruba. 
Pa esaki partnernan na Merca ta hopi contento di a tende cu 
pronto ta introduciendo un sistema di radar. 

Tambe a papia con e strafnan ta, compara cu otro paisnan. Un 
ley cu Minister Bikker practicamente tin da. Cu e ley aki ta bay 
adapta e strafnan den cuadro di leynan cooperativo cu Merca 
ta recomenda pa paisnan den situacion similar cu Aruba. 

MINISTER BIKKER A TOPA CU PROME MINISTER 
Dl CORSOU PROME CU EL A SIGUI SU BIAHE 

PA MERCA 


Minister Presidente di Corsou Sr. Eugene 
Rhuggenaath diaiuna merdia tabata di 
transito na Aruba prome cu el a sigut cu 
su btahe pa Merca pa atende reunionnan 
di Nadonnan Uni. Minister di Husticiamr. 
Andin Bikker a bay Aeropuerto pa saluda 
Minister Presidente di Corsou y asina 
papia riba varios punto di cooperacion 
mutuo. 

Entre nan a trata e tema di Academia 
di Ley pa train huristanan den ramo di 
experticio pa traha conceptonan di ley. 
Esaki ta basa riba e fiiosofla cu ieynan 
ta un software di un pais y tanto Aruba 
como Corsou ta pasando door di retonan 
cu Ieynan anttcua y mester actualisa nan. 

Na final di e encuentro Minister Bikker a 
desea Prome Minister Rhuggenaath bon 
bi aha pa New York Merca y hopi exito cu 
su reunionnan na Nacionnan UnL 

MINISTER RUDY LAMPE TA MANDA UN PALABRA 
Dl PABIEN NA TUR CU A PASA E CURSO 

GOLD Dl AHLEI CU EXITO 



Diabierna 20 di juni di September a tuma lugar na EPI e 
entregamentø di certificadø pa e prome 30 trahadør di sectør 
turisticø. Minister Rudy Lampe ta manda un palabra di pabien 
na tur cu a pasa e cursø GOLD di AHLEI cu exitø I (American 
Hotel and Lødging Educatiønaf Institute) 

E cursønan GOLD ta insera cursønan di 5-Star Guest Service 
pa tur hotel y tur compania y organisacion cu ta cay bou di 
turisme den sector priva y pubEico. 

E certificadønan di AHLEI ta renombra rønd ful mundø y ta 
un stempel di High Standard y Best Practlces. E ambidon 
di e training National aki ta pa øfrece GOLD (5 star service) 
na nøs turistan an na Aruba Semper. Dus continuamente, 
consitentemente y Tur caminda riba nøs isla. 

E proximo cursønan lo cuminsa na november. Informacion pa 
registra lø wørdo publica den media. 

Esakt ta un colabøradøn entre Vice-Presidente di AHJEI, 
senør C.C. Nøvello ; Ryan Madurø Directør di EPL minister 
Ensenansa Rudy Lampe y minister di Turisme Dangui Oduber, 
Minister Glembert Crøes , ATAy AHATA. 

EX GOBERNADOR JAIME SALEH CU APELACION 
PA ESTRECHA LASONAN DEN REINO HULANDES 



J Nos mester estrecha e lasonan den 
Reino Hulandes mas aun y concentra 
riba e as-pectonan positivo di Reino 
Nulandes/ Esaki tabata e mensahe 
di Minister van Staat pa Cura£ao y ex 


gobernador di Antia Huiandes mr. Jaime 
Saleh den un encuentro cu eta tene pa 
e tres Minister-nan Pienipotenctario y 
ambtenaarnan di e ministerio di BZK, 
ministerio pa Asuntonan Exterion 


ministerio di Defensa y e Gabinete di 
Rey. 

Mr. Saleh a sigi bisa cu e ta mira un 
rol principal den esaki pa tanto e tres 
Casnan como tambe e mintsterionan 
cu ta encarga cu asuntonan di Reino. 
Reino Hulandes ta eonsisti di cuater 
pais y esaki ta trece cune un diversidad 
hopi grandi. Na mes un memento esaki 
ta nos forza pa maxtmaiisa e potencial 
cu Reino Hulandes ta bnnda/ asina mr. 
Saleh a bisa. 

Minister Plen ipotenciari o Guil (fred Besan! 
a haya e encuentro hopi inspirativo 
y caiuroso. l Mr. Saleh ta un defensor 
encansabel pa optimalisa e potencial 
di Reino Hulandes. E ta un persona cu 
hopi autoridad riba e tereno aki y cada 
biaha sr. Slaeh ta mustra cu nos mester 
mira riba ioke nos ta comparti cu otro y 
no riba e diferendanan entre e paisnan/ 
asina Minister Besad! a remarca. 



NUMBER OF PERSONS WITH DEMENTIA 
(INCL. ALZHEIMER'S DISEASE) 




2010 


PERSONS 


Source; Census 201G 


2020 




PERSONS 


Source: Census 2010 and Population Projeotions 2014 


2030 1.058 


PERSONS 


Source: Census 2010 and Population Projections 2014 


CENTRM BUREAU OF STATI5TSC5 

MINISTER di Turisme, Salud y Deporte 



25 september 2019 lo ta grandi un biaha mas 

Dl 4 EDICION Dl ISLAND FESTIVAL TA NA CAMINDA! 


E gran evento cu ta cada biaha masaimente bishita, tsfand 
Festival, ta na caminda pa su di 4 edition. Esaki lo luma luga 
un biaha mas den curason di San Nicolas, caminda un y tur 
ta bon bini pa disfruta di un dushi ambiente y den un forma 
placentero. 

Ya caba for di 7’or di anochi lo inicia e evento cu musica di e 
agrupation l Sodo y Cuero 1 . Nan ta wordo sigui pa e 'Historical 
Show r hunto cu Massive Brassband’ y The Popcorn Dancers’. 
Sin Eaga afo cu e evento lo haya bishita for di e high rise strip, 
cu animation di The Joyride Band 1 . E evento lo conta tambe 
cu presentation di e banda musical ‘Honey Pof y pa clausura 
e anochi lo tin e banda DLS! Tene bon na cuenta cu e evento 
di Esland Festival ta euminsa semper na ora y ta termina TO or. 
Si bo no kier faya niun di e shownan y/of presentation, wak pa 
bo tey na tempo. 

Du rante e evento lo por un biaha mas disfruta di euminda, 
bebida y artesania for di un di e mas dl 30 bendedonan 
presente. E evento di Island Festival ta compfetamente gratis 
y ta opera a base di cash sofamente. 

Nos ta warda bo dia 25 di september awo, cuminsando for di 
7’or di anochi na e evento tan gusta tanto pa turistanan como 
personanan local. Pa mas information pa sigui nos pagina di 
Facebook: Island Festival Aruba. 

WWWJSLANDFESTIVALARUBA.COM 


£fi Turamp, 

Sahihttdod Pubi 'ko * Deparl* 

Diadomingo 29 di September 2019 I 10:00-15:00 


XatM di Or gel “Olga'" 

.OrtencJa Werfeman "Dama Grand i C uf tural" 2019 

itefanl Ouant 

»Gismary Linarcz 

Jaydrene Crocs 

.Steefband "Steel Edition" 

.Georvirt Angola 
Javtna Bessolfnk 
iPrUHfa Quant 
.Tipico "Un Brlndls" 

.Chai Dancers 

.Sidney Srmoom 

.Bertha WoJff y Alleen Croei 

Jcsselync Wlnklaar-Odor Gran Dama CufturaJ" 2019 
.Grupo Vocaf Melange hunto cu "Pilar CuJturar 2019 
.Paplto y su 8iba Lekher Band 
.Sharon Rose 

.Agrupacioft Musical "Stimand" 

RESUMEN Dl SIMAN 

Gabinete Wever-Croes 


Siman pasa tabata un siman importante pa Aruba y su 
relacion den Reino. Despues di e impase cu a surgi a 
rats di e cambio di ley di Laft den Parlamento, Gobierno a 
informa Parlamento cu e no por ehecuta e cambionan haci 
door di Parlamento pasobra Aruba ta core un riesgo grandi 
e ora. Gobierno ta spera di por conta riba comprension di 
Parlamento den e caso aki. E paso aki a trece un poco mas 
trankilidad den e relacion den Reino y Conseho di Minister 
di Reino a honra e peticion di Gobierno di Aruba pa duna 
nos mas tempo y espado. Nos no ta ainda unda cu nos 
mester ta, pero nos a tuma pasonan grandi y nos ta riba e 
bon rumbo. 

Conseho di Minister siman pasa a tuma e decision cu pronto 
reunionnan di Conseho di Minister por bay completamente 
digital. Esaki ta e proyecto di e-Kabinet cu ta parti di 
e-Govemment. Esaki ta un adelanto importante riba e tereno 
di innovadon. cu lo scapa tempo y placa. Asina Gabinete 
Wever-Croes ta pone e vision di innovacion den practica. 

Wever-Croes a reuni cu e grupo di maestronan preocupa, 
cu a manifesta e siman prome. Simar y Seppa tambe tabata 
presente. E tabata un bon reunion, den ambiente di respet 
y al caso caminda maestronan a trece padilanti e diferente 
puntonan di preocupacion. Premier Wever-Croes a ripiti 
su respet y apredo pa maestronan cu ta yuda nos den 
educacion di nos yiunan y asina forma nos futuro generacion, 
y a palabra cu lo sigut den dialogo. 

Premier Evelyn Wever-Croes hunto cu Minister encarga cu 


economia a reuni cu e ekipo di Departamento di Asuntonan 
economico riba e desaroyo economico di nos pais. El a 
elabora con nos ta bayendo cu e plan strategico nacionai 
pa cumpli cu e metanan global di Nacionnan UnL e 
Sustainable Development Goals. Aruba ta experienciando 
un crecemento economico di 2.4% e aha aki, siendo cu den 
Latino America economia lo crece cu apenas 0.6%. Nos ta 
riba e bon caminda pa cu nos desaroyo economico. Esey ta 
yena nos cu orguyo y ta demostra cu poco poco pero sigur 
comerciantenan y inversionistanan ta hayando confiansa 
bek den nos pais. 

Siman pasa Premier Wever-Croes a duna un mensahe 
nacionai pa informa comunidad con ta trahando pa logra 
trece Aruba bek riba e bon rumbo. Asplica con a haya nos 
pais y ki pasonan a tuma pa cambia e rumbo di nos pais. A 
elabora riba e logronan grandi den apenas un aha y 10 luna. 
E retonan ta keda grandi y p’esey Premier Wever-Croes a 
pidi tempo y espacio pa por tuma e miho decisionnan pa 
nos pais. Cu FE, perseverancia y den union Premier Wever- 
Croes ta sigur cu nos lo logra. 

MinOWD a cuminsa e siman na dependance di Colegio 
San Nicolas na Centro di Bario Dakota cu un encuentro cu 
brugklassers cu cada un a caba di risibt un chrome book. E 
ta e prome grupo cu lo bay full digital. Tur buki lo ta online y 
nan lo hiba e chrome book cas pa haci huiswerk. E muchanan 
ta hopi motiva cu e cambio y tambe hopi consciente di e 
cambio dimatico y ta p’esey no por keda uza buki cu ta bay 
a costo di nos naturalesa. 

Continuacion Resumen di Siman 

Den siman MinOWD a firma na Parke Arikok un MOU entre 
Fundacion Parke Nacional y Ministerio di Educacion, Ciencia 
y Desaroyo Sostenibel pa desaroya na Hofi Shon Shoco un 
hardin botanico, cu lo ta e leerwerkplaats pa studSantenan di 
SPO y lo yuda muchanan di otro scolnan cu conocemento 
di nos flora y fauna. 

MinOWD a tuma cu agrado conocimento di e ultimo rapport 
di SER, cu ta mustra cu e Plan Educacion Nacional 2030 cu 
rason ta pidi atencion pa e 21 st century skiils. Nan mesun 
encuesta ta mustra cu e sistema actual di Educacion ta duna 
insuficiente atencion na esaki y cu ta positivo cu e gobierno 
actual ta trece e cambio aki, cu lo yuda pa cera e gap entre 
e mercado laboral y nos educacion. 

MinOWD a cerae siman na EPI cuentrega di e certificadonan 
na e cursistanan di AHLEI, cu ta un programa prestigioso di 
certificacion di alto nive! na trahadonan den sector turistico. 

Ministerio di Infrastructura ta sigui encamina e proceso di 
digitalisacion. Pa e era nobo aki importante ta pa porgarantisa 
e siguridad di documentonan a traves di sistema encrypted y 
den cloud. Alabes ta percurando cu Bestuurskantoor tambe 
ta cla pa e cambionan cu tin na caminda y cu henter Gobierno 
na cierto momento por bay riba e plataforma digital. E meta 
ta pa entrante prome di december publico cu ta had uzo di 
servicionan di entre otro DIP y DOW ya no lo mester haci 
esaki a traves di carta fisico sino digital. 

Cu un sonrisa riba su cara, curason yena di emøcion, 
expectativa y ilusi onnan nobo e si man cu a pasa Minister 
Oduber a anuncia su decision di inicia un etapa nobo den 
bida. Despues di ta den politica activo pa 22 aha consecutivo 
dedicando su bida na lucha pa un miho bienestar pa nos 
pida baranca y nos hendenan el a anuncia cu e ta retira for 
di politica activo na december di e ana aki. Motibonan pa 
e retiro ta estrictamente persona! entre otro pa pasa mas 
tempo cu famia. 

Aruba cu un solucion responsabel, amical pa medio ambiente 
y higienico. E siman aki a presenta e incinerator (chikito) 
nobo cu lo tin e encargo pa atende cu 3 trabou principal 
cu tabata tuma luga den forma sumamente anti higienico y 
den aire liber. Cual ta pa atende cu sludge, bestia morto y 
desperdicio medicinal, ademas e incinerator lo por wordo 
utilisa tambe pa deshaci di documentonan confidencial. 
Tur esaki !o tuma luga den un sistema cera y di acuerdo 
cu normanan intemacional medio ambiental, cu sistema pa 
monitor e gas produci pa e no ta danino ni pa empleadonan, 
bisindario of medio ambiente. 


Trabounan di asfalt ta continua, e biaha aki DOW a cumpli 
cu trabounan den e bario di Yara/Savaneta cual ta un bario 
cu tambe pa hopi tempo ta sufri di stof. Considerando cu e 
area tin varios caya cu un entrada y un solo salida y ademas 
tin e compleho deportivo cual ta bastante activo, e molester 
di stof pa e habitantenan sigur a aumenta. Ademas tabatin 
cayanan existente pa varios decada cu a wordo salta den 
plannan anterior, cual e biaha aki si DOW a percura pa 
cumpli cu ne. Habitantenan a warda un tiki largo, pero sigur 
a keda sumamente contento cu e trabou cu a tuma luga. 

Minister Otmar Oduber a aproba plan Build With Nature. 
Pa locual ta desaroyo duradero na Aruba, ta importante 
pa anuncia cu a aproba plan Build with Nature'. Un paso 
grandi den direccion di creacion di balansa entre desaroyo 
y preservacion di medio ambiente. E plan nobo aki ta bay 
den detayenan di locual ta significa construi y tin desaroyo 
cu teniendo na cuenta naturalesa y a wordo traha pa 
departamento encarga cu naturalesa y medio ambiente 
(DNM). Subsecuentemente den un team integral cu tur 
departamento concerni manera DIP Y DOW, a bin cu un 
plan final cual ta den balans. 

Minister di Cultura a presencia un bunita show dedica na 30 
aha di moda di Ronchi de Cuba. 

E mandatario a disfruta di e show y a pasa un rato ameno 
na House of Mosaic pa celebracion di Ronchi su 30 years 
of style'. 

Censo 2020 ta den pleno preparacion. Expertonan di 
Departamento di Estadistica (CBS) a had un presentadon 
di Censo 2020 na Conseho di Minister Dianan 3 pa 13 di 
october CBS lo had un prueba den cual lo acerca aigun 
hogar pa asina had un Censo piloto pa sigura cu tur cos 
ta funciona debidamente y Censo 2020 por ta exitoso. E 
meta di e Censo ta pa nos por haya informacion di cuanto 
habitante Aruba tin, cua nacionalidadnan tur ta biba na 
Aruba y con ta biba na Aruba. 

Pa prome biaha e Censo lo wordo haci completamente 
digital danki na Setar NV cu a yuda cu e tabletnan necesario 
pa had e encuesta. Tur informacion lo wordo monitoria y 
procesa den tempo real. Censo 2020 lo tene cuenta tambe 
cu tur e metanan di søstenibilidad di Nacionnan Uni cu relata 
na e persona y su hogar. Ta trata aki di metanan nr 1 te cu 
11, menos nr 2. Di e manera aki nos por haya un bistå tambe 
con duradero Aruba ta desaroyando su mes. 

Pa Censo 2020 por ta exitoso e participacion di Pueblo ta 
importante. Minister Ruiz-Maduro ta haci un apelacion na 
nos comunidad pa coopera na momento cu wordo acerca 
pa encuestadornan y brinda nan e informacion necesario. E 
encuesta ta tuma mey ora y lo wordo had pa encuestadornan 
debidamente prepara pa e trabou. E cooperadon di nos tur 
ta importante, pasobra Aruba ta conta riba bo. 


e retonan financiero manera a pidi. Conseho di Minister di 
Reino a reconoce cu Aruba ta tumando pasonan importante 
financieramente y cu Pais Aruba fa riba e bon caminda. 
Cu e solucion cu Gobiemo di Aruba a presenta ta tene 
cuenta cu preocupacion di ambos banda, Parlamento 
di Aruba y Conseho di Minister di Reino. Esaki ta trece 
trankilidad pa duna Aruba e tempo y espado pa atende cu 
e retonan financiero di nos pais, tempo y espacio pa cumpli 
cu e protocol y tempo y espado pa bin cu nos organo di 
supervision independienfe. 

E siman aki a lansa oficialmente e faet team. E team aki 
lo duna servicio ambulatorio na muehanan y hobennan cu 
problema cu comportacion, adlccion y problema mental. E 
oficinanan ta situa na Santa Cruz y Playa. 

Minister Dangui Oduber a atende cu e problema serio cu tin 
na hospital. A had un 'site visit' pa mira e daho cu a wordo 
ocasiona pa yobtda. Ta lamentabel cu nos tin cu bay paga 
pa un proyeeto di gobierno di AVP cu no ta uno di calidad. 
A manda un carta fuerte pa Soga pa informa cu Gobierno 
ta evaluando si lo bay cumpli cu su obligacionnan di pago 
mirando e calidad di e proyeeto. 


Minister Ruiz-Maduro a reuni cu e linguista y traductor sr. 
Todd Dandaré tocante di su trabounan literario. Pronto sr. 
Dandaré lo publica un bunita buki di poesia den cuatro 
idioma riba Maternidad. E buki lo tin ilustracion di e pintor 
Gustav Noel y tin como modelo e artista Arubiano Zuleika 
Coffie. 

Minister di Cultura a reuni cu representantenan di Cas di 
Cultura pa asina haya un bistå di nan plannan pa renoba y 
rebiba e tarima importante akt pa Cultura di nos Pais. 

Aruba no a haya un KB, Gobierno di Aruba a haya tempo y 
espado pa atende tur reto. Diabierna mainta Minister Ruiz 
-Maduro a atende un Conferencia di Prensa di Gobierno 
den cual a anuncia cu Conseho di Minister di Reino a trata 
e tema di supervision financiero di Aruba y cu Aruba no a 
haya un KB. Gobierno a haya tempo y espacio pa atende 


Minister di Husticia Andin Sikker a tene reunionnan di 
trabow hapi fructifero na Washington DC, acompaha pa 
Minister Plenipotenciario Joseiin Croes, Korpschef Andrew 
Hoo y consehero Milko Baiz, referente temanan pa amplia 
cooperadon riba tereno di Husticia, manera Cybersecurity, 
retonan di cryptocurrency, sistema pa monitoria reclusonan 
{inmate tracking system), combatimento di trafico ilicito, 
optimalisacion di siguridad di frontera, y actualisacion di 
leynan a base di sistema comparativo (rechtsvergelijking). 

Tambe a reuni na Embahada di Reino cu representantenan 
di varias instituto Mericano, conhuntamente cu 
representantenan di departamentonan di Aruba, den cuadro 
di entre otro e proyeeto Happy Flow, pa por wak con por 
optimalisa e procesonan via avanse technologico cu ta 
wordo aplica na Merca y na Aruba, pa e turista por ta mas 
lihe na su hotel pa disfruta di su vakantie y estadia. 

